Han kom i stridigheter med innehaverne av Skt. Olavs klosterlen, først Vincents Juel og deretter Johan von Ahlefeldt, som forbød klosterets bønder å betale skatt og utføre dagsverk til Sem kongsgård. Lange beholdt dog begge len til sin død i 1612, men fra 1598 ble de omdannet fra pantelen til avgifts- og regnskapslen, fordi kongen samme år innløste pantene. Ved Langes død i 1612 overtok sønnen Gunde Tønsberg len med Sem gård og St. Olavs kloster.